Universitatea „Ștefan cel Mare” din Suceava

Nr. 15993 /29.07.2021

ANUNȚ

Universitatea „Ștefan cel Mare” din Suceava anunță lansarea sesiunii de recrutare în vederea selecției unui lector la Lectoratul de Limba Română la Universitatea „Yurii Fedkovici” din Cernăuți, Ucraina.

Candidații trebuie să fie cadre didactice cu minimum 2 ani vechime la catedră, titulari într-o instituție/unitate de învățământ românească acreditată sau autorizată (conform art. 2 din H.G. nr. 837/2014). Va constitui un avantaj experiența în predarea limbii române ca limbă străină.

Calendar:

- 09.08.2021-18.08.2021, ora 16.00 - depunerea dosarelor de concurs;

- 19.08.2021, până la ora 16 - afișarea rezultatelor selecției dosarelor de concurs;

- 20.08.2021, până la ora 14 – depunerea contestațiilor la selecția dosarelor de concurs;

- 23.08.2021, până la ora 16 - afișare rezultate contestații la selecția dosarelor de concurs;

- 25.08.2021, ora 11.00, sala E010 - proba interviu;

- 26.08.2021 - afișarea rezultatelor probei interviu;

- 27.08.2021, până la ora 14 – depunerea contestațiilor după proba interviu;

- 30.08.2021, până la ora 16 - afișare rezultate contestații după proba interviu;

 -31.08.2021, până la ora 16 - afișarea rezultatelor finale.

Afișarea rezultatelor se face pe site-ul [www.usv.ro](http://www.usv.ro)

Contestațiile pot fi depuse exclusiv pentru nerespectarea procedurilor legale de concurs.

În situația în care un candidat deține elemente care pot demonstra nerespectarea procedurilor legale de concurs, acesta poate formula contestație în termen de 24 de ore de la comunicarea rezultatului.

Dosarele de înscriere la concurs trebuie să conțină, în mod obligatoriu, documentele prevăzute de art. 7 din OMEN 5076/2014 şi se vor depune în format tipărit, precum și în format electronic (pe CD sau DVD), la sediul Universității „Ștefan cel Mare” din Suceava, str. Universității nr. 13, et. 1, Registratură, cod poștal 720229, direct sau prin intermediul serviciilor poștale ori de curierat. Este recomandabil ca, în varianta electronică a dosarelor, fișierele să fie denumite astfel încât să poată fi deschise cu ușurință în ordinea menționată în lista documentelor pentru dosarele de înscriere la concurs.

Lista documentelor pentru dosarele de înscriere la concurs:

a) opis al documentelor cuprinse în dosar, semnat de către candidat;

b) cererea de înscriere la concurs, semnată de către candidat;

c) copie a documentului de identitate;

d) copie a certificatului de căsătorie sau alt document care face dovada schimbării numelui, dacă este cazul;

e) adeverință medicală cu mențiunea „apt pentru muncă”;

f) adeverință privind statutul de titular al candidatului într-o instituție/unitate de învățământ acreditată și privind vechimea în învățământ;

g) copii ale diplomelor care atestă studiile candidatului: licență, master, doctorat, postdoctorat; în cazul în care diplomele de studii au fost obținute în străinătate, vor fi însoțite de documente privind recunoașterea sau echivalarea acestora în România;

h) adeverință privind calitatea de doctorand, dacă este cazul;

i) curriculum vitae în format european;

j) lista lucrărilor de specialitate;

k) proiect de activitate didactică pentru un ciclu complet de studii de 3 ani și un rezumat al acestuia[[1]](#footnote-1).

Toate actele de mai sus vor fi întocmite/depuse în limba română.

În cazul finalizării cu succes a procedurii de selecție, contractul de muncă urmează a fi încheiat pe perioadă determinată de 1 an, începând cu 1 septembrie 2021, cu posibilitate de prelungire până la 3 ani.

Salariul lunar estimat este format din indemnizația de lector de 1.350 euro (contravaloarea în lei), conform HG 837/2014, la care se adaugă salariul de lector corespunzător pregătirii profesionale a candidatului declarat admis (cuprins între 4167 lei și 6091 lei).

Relații suplimentare se obțin la sediul Universității „Ștefan cel Mare” din Suceava, Serviciul de Relații Internaționale și Afaceri Europene, secretar comisie: Telefon: 0230/216147, Interior: 520, E-mail: simona.sarghe@usv.ro.

1. **Proiectul de activitate didactică** trebuie să aibă maximum 2.000 de cuvinte, iar rezumatul proiectului maximum 300 de cuvinte. Acestea se redactează cu caractere Times New Roman, la 1,5 rânduri. În elaborarea proiectului de activitate candidații vor face referire şi vor avea în vedere următoarele secțiuni:

 a) Mediul cultural şi educațional în care va funcționa Lectoratul;

 b) Proiectarea unui parcurs didactic relevant, orientat spre nevoile cursanților;

 c) Competențele specifice;

 d) Competențe de comunicare interpersonală şi instituțională;

 e) Valoarea adăugată. [↑](#footnote-ref-1)